armvectores/hy_wikipedia_2023 huggingface dataset:
Ասիական շերտավոր սկյուռ

Ասիական շերտավոր սկյուռ կամ սիբիրյան բուրունդուկ (լատ.՝ Tamias sibiricus), կրծողների կարգի սկյուռանմանների ընտանիքին պատկանող կաթնասուն։
Մեծ քանակությամբ տարածված են Ռուսաստանի Դաշնությունում, սակայն կան նաև պոպուլյացիաներ, որոնք բնակվում են նաև Եվրասիայի տարբեր մասերում՝ Չինաստանում, Կորեայում, Ճապոնիայում և այլուր։
Վարժեցված է նաև Արևմտյան Եվրոպայի մի շարք երկրների կենսապայմաններին։


== Տարածվածություն ==
Ասիական շերտավոր սկյուռը տարածված է միայն Եվրասիայում, մեծ մասամբ՝ Ռուսաստանի Դաշնության տարբեր աշխարհագրական լայնություններում, Մոնղոլիայի հյուսիսում, Չինաստանի արևելքում և հյուսիսում և Հյուսիսային Ճապոնիայում։
Բացի այդ՝ ասիական շերտավոր սկյուռներն ապրում են նաև Ղազախստանում, Հարավային և Հյուսիսային Կորեայում՝ Կորեա թերակղզում։
Բացի հիմնական ասիական տարածքներից, այս կրծողները վարժեցված են նաև Արևմտյան Եվրոպայի մի շարք երկրների կլիմային։
Վերջիններս բնակվում են Բելգիայի, Ֆրանսիայի, Շվեյցարիայի, Գերմանիայի, Իտալիայի, Նիդերլանդների և Ավստրիայի ազգային պարկերում և արգելոցներում, ինչպես նաև կենդանաբանական այգիներում։


== Նկարագրություն ==
Շերտավոր սկյուռները փոքր չափի կենդանիներ են՝ ավելի փոքր, քան սովորական սկյուռը։ Մարմինն ունի համաչափ կառուցվածք։ Մարմնի երկարությունը կազմում է 12-17 սմ, իսկ պոչինը՝ 7-12 սմ։
Ասիական շերտավոր սկյուռներն կշռում են 80-111 գրամ։ Ետին ոտքերն ավելի երկար են, քան առջևինները։ Մարմինն արտաքինից պատված է մազածածկույթով։
Ասիական շերտավոր սկյուռն ունի երփներանգ գունավորում։ Հիմնական գույնը շագանակագույնն է, սակայն որոշներն ունեն կարմրավուն մազածածկ։ Մարմնի վրա կան սև երկայնական շերտեր։ Պոչը մոխրագույն է։ Բուրդը կարճ է և ենթակա է սեզոնային փոփոխությունների;
Ականջները փոքր են և բավականին վատ զարգացած։ Ունեն վատ տեսողություն։


== Ծանոթագրություններ ==
Ժդանովկա (գյուղ, Կրասնոկուտսկի շրջան)

Անվան այլ կիրառումների համար տե՛ս՝ ԺդանովկաԺդանովկա (ռուս.՝ Ждановка), գյուղ Ռուսաստանի, Սարատովի մարզի Կրասնոկուտսկի շրջանի կազմում։
Բնակչությունը վերջին հայտնի գրանցված տվյալներով կազմում էր 970 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարգարեթ Բոնդֆիլդ

Մարգարեթ Բոնդֆիլդ (անգլ.՝ Margaret Bondfield, մարտի 17, 1873(1873-03-17), Chard, Chard Town, South Somerset, Սոմերսեթ, Սոմերսեթ, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 16, 1953(1953-06-16), Sanderstead, Քրոյդոն, Մեծ Լոնդոն, Անգլիա, Միացյալ Թագավորություն), բրիտանացի քաղաքական գործիչ, Լեյբորիստական կուսակցության անդամ, նախարար Ջեյմս Մաքդոնալդի երկրորդ կառավարման ժամանակ, առաջին կին նախարարը Մեծ Բրիտանիայի պատմության մեջ։


== Կենսագրություն ==
Մարգարեթ Գրեյս Բոնդֆիլդը եղել է Ուիլյամ և Էնն Թեյլոր Բոնդֆիլդների ընտանիքի տասնմեկերորդ երեխան։ Հիմնավոր կրթություն չի ստացել, իսկ տասնչորս տարեկանից սկսել է աշխատել Draper խանութում։ 1894 թվականին տեղափոխվել է Լոնդոն և ընտրվել խանութների աշխատողների արհմիության շրջանային խորհրդում։
1896 թվականին Կանանց արդյունաբերական խորհրդի հանձնարարությամբ հետազոտություն է անցկացրել խանութներում աշխատավարձերի և աշխատապայմանների վերաբերյալ։ Այդ ուսումնասիրության արդյունքների հիման վրա զեկույցը հրատարակվել է 1898 թվականին։ Այդ նույն թվականին ընտրվել է խանութների աշխատողների արհմիության քարտուղար, իսկ 1908 թվականին՝ Աշխատավոր կանանց լիգայի քարտուղար։ 1923 թվականին դարձել է թրեյդ յունիոնների կոնգրեսի գլխավոր խորհրդի նախագահը (դառնալով առաջին կինը այդ պաշտոնում)։
Երկու անհաջող փորձերից հետո Բոնդֆիլդը 1923 թվականին ընտրվել է Համայնքների պալատում, սակայն կորցրել է իր տեղը 1924 թվականին։ Վերադարձել է պառլամենտ 1926 թվականին՝ հաղթելով լրացուցիչ ընտրությունները Ուոլսենդի կողմից։ 1929—1931 թվականներին եղել է աշխատանքի նախարար։ 1931 թվականին ընտրություններում պարտվել է և կորցրել տեղը պառլամենտում։ Պարտություն է կրել նաև 1935 թվականի ընտրության ժամանակ։
Մահացել է 1953 թվականին։


== Ծանոթագրություններ ==


== Արտաքին հղումներ ==
Chard Museum
Статья в Encyclopedia Britannica(անգլ.)
(8721) AMOS

(8721) AMOS, աստերոիդ աստերոիդների գոտու արտաքին մասում։ Հայտնաբերվել է 1996 թվականի հունվարի 14-ին AMOS աստղադիտարանի կողմից Հալեկալայում։
Միջին հեռավորությունը Արեգակից կազմում է 3,884587 ա. մ., առավելագույնը մոտենում է 3,7784 ա. մ. հեռավորության վրա և հեռանում 3,9907 ա. մ.։ Արեգակի շուրջ մեկ ամբողջական պտույտ է կատարում 2796,51 երկրային օրվա ընթացքում, իր ուղեծրով շարժվելով միջինում 0,128732 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8721) AMOS աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեձանո

Մեձանո (իտալերեն՝ Mezzano), կոմունա Իտալիայի Տրենտինո Ալտո Ադիջե մարզի Տրենտո գավառում։
Բնակչությունը կազմում է 1667 մարդ։ Բնակչության խտությունը՝ 35 մարդ/կմ²։ Տարածքը՝ 48 կմ²։ Փոստային ինդեքս՝ 38050։ Հեռախոսային կոդ՝ 0439։
Բնակավայրի հովանավորն է համարվում սուրբ Գեորգին։


== Արտաքին հղումներ ==
http://www.mezzanoimer.com/mezzano/index.htm Archived 2009-02-01 at the Wayback Machine.


== Ծանոթագրություններ ==
Շողեք

Շողեք, գյուղ Արևմտյան Հայաստանում, Բիթլիսի վիլայեթի Խուլփի գավառակում։ Եղել է հայաբնակ գյուղ։
XIX դարի 70-ական թթ.-ին ունեցել է 15 տուն հայ բնակիչ։
Գյուղն ավերվել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լուիզա Բերտեն

Լուիզա Բերտեն (ֆր.՝ Louise-Angélique Bertin, հունվարի 15, 1805(1805-01-15), Փարիզ - ապրիլի 26, 1877(1877-04-26), Փարիզ), ֆրանսիացի երգահան և բանաստեղծ։ Նա ընկերություն էր անում Վիկտոր Հյուգոյի հետ։


== Կենսագրություն ==
Լուիզա Բերտեն ծնվել է 1805 թվականի փետրվարի 15-ին Փարիզում։ Հայտնի Journal des debats թերթի (հետագայում թերթը գլխավորել է Լուիզայի եղբայրը) գլխավոր խմբագիր Լուի Ֆրանսուա Բերտենի դուստրն է։
Սկզբում նա իրեն նվիրել է նկարչությանը, ապա՝ երաժշտությանը։ Սովորել է Ֆրանսուա Ժոզեֆ Ֆետիսի երաժշտությունը։ 1827 թվականին նա Ֆեյդոյի թատրոնի բեմում բեմադրել է «Le Loup garou» («Մարդագայլը») փոքրիկ կատակերգական օպերան, որը բարեհաճորեն ընդունվել է հանրության կողմից։ Իր յուրօրինակությամբ աչքի էր ընկնում նաև նրա մյուս՝ «Ֆաուստ» (Fausto, 1831) օպերան։ Բերտենի վերջին ստեղծագործությունը՝ «Էսմերալդա» օպերան, որի լիբրետոյի հեղինակը ընկերը՝ Վիկտոր Հյուգոն էր, իսկ պրեմիերան վարում էր Էկտոր Բեռլիոզը, բավականին սառն է ընդունվել «Գրանդ օպերայի» ֆրանսիացի հանդիսատեսի կողմից (նաև լուրեր են տարածվել այն մասին, որ Բեռլիոզը գրել է երաժշտության առնվազն մի մասը)։ 1842 թվականին Բերտենը հրատարակել է բանաստեղծությունների ժողովածու՝ «Les Glanes» («Հասկ») վերնագրով, որն արժանացել է ակադեմիական մրցանակի։


== Ստեղծագործություն ==
Երկու բանաստեղծական գրքի հեղինակ է․

«Հասկ» (1842, Ֆրանսիական ակադեմիայի մրցանակ),
«Նոր հասկ» (1876)։Հեղինակ է նաև կանտատների, կամերային սիմֆոնիաների, լարային քառյակների և տրիոների, վոկալ և գործիքային ստեղծագործությունների (ներառյալ վեց դաշնամուրային բալլադ), չորս օպերայի և այլն։


== Օպերա ==
«Guy Mannering» (1825)՝ հիմնված է Վալտեր Սքոթի համանուն վեպի վրա։
«Մարդագայլը» (1827)՝ կատակերգական օպերա։
«Ֆաուստ» (1831)՝ հիմնված Գյոթեի համանուն ողբերգության վրա։
«Էսմերալդա» (1836)՝ Վիկտոր Հյուգոյի լիբրետոյից, որը հիմնված է նրա «Փարիզի Աստվածամոր տաճարը» վեպի վրա։


== Ծանոթագրություններ ==


== Գրականություն ==
«Бертен, братья»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Boneau D.L. Louise Bertin and opera in Paris in the 1820s and 1830s. Chicago: Department Of Music, University of Chicago, 1989
Էվրենլի

Էվրենլի, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 29-30 կմ արևմուտք, Եփրատ գետի հովտում՝ նրա ձախափնյա լեռնային վայրում։


== Բնակչություն ==
Եղել է հայաբնակ գյուղ։ 1829-1830-ական թվականներին հայերը տեղափոխվել են Արևելյան Հայաստան։ 1877-1878 թվականներին գյուղն ուներ 238 թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աղի հյուրանոց

Աղի պալատ, հյուրանոց` կառուցված աղի բլոկներից։

Այն գտնվում է Ույունի եզրին, որը չորացած աղի լիճ է Բոլիվիայի Անտիպլանո անապատային հարթավայրի հարավում և գտնվում է ծովի մակարդակից 3650 մետր բարձրության վրա։ Ունի 10 588 կմ² տարածք և համարվում է աշխարհում ամենամեծ աղի լիճը։ Հյուրանոցը կառուցվել է Բոլիվիայի Լա Պաս քաղաքից 350 կմ հարավ։


== Պատմություն ==

Զբոսաշրջության զարգացման շնորհիվ Ույունիում տեղի բնակիչները սկսեցին կառուցել հյուրանոցներ աղի պատնեշներից, որտեղ կարելի է գիշերել, քանի որ զբոսաշրջիկները գալիս էին բավականին հեռու վայրերից և նախքան իրենց բնակավայրեր հասնելը որևէ տեղ էր հարկավոր հանգստանալու համար։ Կառուցելու համար այսպիսի հանգստի վայր անհրաժեշտ էին շինարարական նյութեր, որոնք սակավ են այս տարածքում։ Ուստի, տրամաբանական էր կանգնեցնել հյուրանոց աղից, որը պատրաստի մատակարար է Ույունում։
Առաջին հյուրանոցը կառուցվել է 1993֊1995 թվականներին աղի բլոկներից, Ույունի կենտրոնում և շուտով դարձավ հայտնի զբոսաշրջության կենտրոն։

Այն ունեցել է տասներկու երկտեղանոց համարներ, մի ընդհանուր լոգարան՝ առանց ցնցուղի։ Հյուրանոցի գտնվելու դիրքը անապատի կենտրոնում ստեղծում էր մի շարք սանիտարահիգենիկ խնդիրներ, քանի որ թափոնի մեծ մասը ստիպված էին հավաքել ձեռքով։ Այս թերկազմակերպումը լուրջ պատճառ հանդիսացավ շրջակա միջավայրի աղտոտման համար, և 2002 թվականին ստիպված էին հյուրանոցը քանդել։

2007 թվականին կառուցվեց նոր հյուրանոցը՝ Աղե պալատ անվամբ, նոր վայրում․ Ույունի արևելյան ստորոտում, Ույուն քաղաքից 25 կմ հեռավորության վրա, Բոլիվիայի մայրաքաղաք Լա Պասից 350 կմ հարավ։ Շինությունը կառուցելու համար օգտագործվել է մեկ միլիոն 35 սմ աղե բլոկներ, որոնք օգտագործվել են հատակի, առաստաղի, կահույքի, ներառյալ մահճակալներ, սեղաններ, աթոռներ և քանդակներ ։ Սանիտարական համակարգը վերակազմակերպվել է կառավարության կանոնակարգի համաձայն։
Հյուրանոցն ունի մեկ չոր շոգեբաղնիք, մեկ շոգեսենյակ, մեկ աղի ջրավազան և ջրապտույտ վաննաներ։
Ինչպես հին, այնպես էլ նոր հյուրանոցում կա մի ցուցանակ, որտեղ ասվում է․ «Արգելվում է լիզել պատերը»։


== Ծանոթագրություններ ==
Elect the Dead Symphony

Elect the Dead Symphony, ամերիկահայ ռոք-երաժիշտ Սերժ Թանկյանի համերգային ալբոմն է, իրենից ներկայացնում է 2009 թ. մարտի 16-ին Օկլենդի օպերային թատրոնում կայացած Օկլենդի սիմֆոնիկ նվագախմբի հետ համատեղ համերգի ձայնգրությունը։ Թողարկվել է DVD և CD սկավառակներով Սերժիքալ Սթրայք լեյբլի կողմից 2010 թ. մարտի 9-ին։ Համերգում տեղ են գտել հիմնականում Elect the Dead ալբոմի երգերը։


== Երգացանկ ==
Բոլոր երգերի հեղինակն է Սերժ Թանկյանը. 
Ձայներիզ«Feed Us» -	7:29
«Blue» -	3:15
«Sky Is Over» - 3:08
«Lie Lie Lie» - 3:58
«Money» -	3:28
«Baby» -	3:40
«Gate 21» -	2:48
«The Charade» -	4:30
«Honking Antelope» -	3:48
«Saving Us» -	4:55
«Elect The Dead» -	3:08
«Falling Stars» -	3:23
«Beethoven's C**t» -	3:28
«Empty Walls» -	3:56Տեսաերիզ«Intro» -	1:48
«Feed Us» -	7:26
«Blue» -	3:24
«Sky Is Over» -	3:06
«Lie Lie Lie» -	3:49
«Money» -	3:47
«Baby» -	3:56
«Gate 21» -	2:52
«The Charade» -	4:25
«Honking Antelope» - 3:46
«Saving Us» -	4:51
«Elect The Dead» -	3:24
«Falling Stars» -	4:39
«Beethoven's C**t» -	4:47
«Empty Walls» -	4:19
«End Credits» -	2:37
Bonus Video: «Behind The Scenes» -	6:00


== Միջազգային վարկանիշներ ==


== Ծանուցումներ ==
Լուիս Մորգան

Լուիս Մորգան Հենրի (Lewis-Henri Morgan, նոյեմբերի 21, 1818(1818-11-21), Նյու Յորք, ԱՄՆ - դեկտեմբերի 17, 1881(1881-12-17), Ռոչեստեր, Նյու Յորք, ԱՄՆ), ամերիկյան ազգագրագետ և հնագետ, նախնադարյան հասարակության պատմաբան, հասարակական առաջադեմ գործիչ։ ԱՄՆ-ի ազգային ԳԱ անդամ (1875)։ Կրթությամբ՝ իրավաբան։
Վաղ հասակից հետաքրքրվել է հնդկացի-իրոկեզների կենցաղով։ 1840 թվականին հիմնել է հնդկացիներին ուսումնասիրող և օգնող ընկերություն։ 1874 թվականին որդեգրվել է իրոկեզյան սենեկա ցեղի կողմից։ Մորգանի առաջին խոշոր աշխատությունը՝ «Իրոկեզների լիգան» (1851), ցարդ մնում է որպես այդ ցեղերի վերաբերյալ կարևոր ուսումնասիրություն։ Հետագա աշխատություններում, որոնցից հիմնականն է «Հնադարյան հասարակությունը․․․» (1877, ռուս, թրգմ․, 2 հրտ․, 1934), Մորգանը պաշտպանել և զարգացրել է մարդկության առաջընթացի և պատմական ուղու միասնության գաղափարները։ Նրա ուսմունքում կենտրոնական տեղ է գրավել տոհմի՝ որպես նախնադարյան հասարակության պատմական-ընդհանրական գլխավոր բջջի մասին դրույթը։ Դրան են կապված սեփականության հանրային ձևերից մասնավորին և ընտանիքի ու ամուսնության՝ խմբական ձևերից անհատականի զարգացման վերաբերյալ դրույթները։ Լուիս Մորգանը մշակել է նաև նախնադարյան պատմության գիտական պարբերացումը, այն բաժանելով վայրենության և բարբարոսության դարաշրջանների, իսկ դրանցից յուրաքանչյուրը՝ երեք ենթադարաշրջանների։ Մորգանի հայեցակետերի շուրջ մինչև այժմ էլ պայքար է գնում ազգագրական գիտության առաջադեմ և հետադեմ հոսանքների միջև։ Ժամանակակից ազգագրության և հնագիտության տվյաւները ցույց են տալիս, որ Մորգանի մի շարք մասնավոր դրույթներ ճշգրտման կարիք ունեն, բայց նախնադարյան հասարակության վերաբերյալ նրա ուսմունքը, որը շարունակում է զարգացնել մարքսիստական գիտությունը, պահպանում է իր նշանակությունը։


== Ծանոթագրություններ ==
Ենի-Օսման

Ենի-Օսման, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թվականին, Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կլիմաշովկա

Կլիմաշովկա (ուկրաիներեն՝ Климашівка), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Կլիմաշովկա գյուղում բնակվում էր 419 մարդ։ Բնակավայրը զբաղեցնում է 8,46 կմ² տարածք։ Բնակչության խտությունը կազմում էր 49,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լնոզավոդ (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԼնոզավոդԼնոզավոդ (ռուս.՝ Льнозавод), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 113 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլայրիչ

Գլայրիչ (գերմ.՝ Gleiritsch), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 646 մարդ։ Զբաղեցնում է՝ 10,94 կմ² տարածք։ Պաշտոնական կոդ 09 3 76 131։


== Ծանոթագրություններ ==


== Արտաքին հղումներ ==
Պաշտոնական կայք
Flashlight (երգ, Ջեսսի Ջեյ)

«Flashlight», բրիտանացի երգչուհի Ջեսսի Ջեյի երգը, որը հանդիսանում է «Կատարյալ ձայն 2» ֆիլմի սաունդթրեքը։ Երգը գրվել է Սիա Ֆուրլերի, Քրիստիան Գուզմանի, Ջեյսոն Մուրի և Սեմ Սմիթի կողմից։ ԱՄՆ-ում այն թողարկվել է 2015 թվականի ապրիլի 23-ին, իսկ Մեծ Բրիտանիայում՝ 2015 թվականի մայիսի 11-ին։ Երգը Ավստրալիայում գրավել է երկրորդ հորիզոնականը, իսկ Նոր Զելանդիայում՝ 7-րդ հորիզոնականը։


== Տեսահոլովակը ==
Տեսահոլովակը Յություբում տեղադրվել է 2015 թվականի ապրիլի 23-ին։ Տեսահոլովակում Ջեսսի Ջեյը ղեկավարում է Barden-ի համալսարանը, որտեղ նա ուսանողների շրջանում կատարում է բալլադը։


== Հիթ շքերթներ ==
Երգը Billboard Hot 100-ում հայտնվել է 2015 թվականի մայիսի 28-ին և գրավել է 68-րդ հորիզոնականը ։ Իսկ UK Singles Chart-ում հայտնվել է 2015 թվականի մայիսի 24-ին և գրավել է 62-րդ հորիզոնականը (այժմ 13-րդ հորիզոնականում է)։ "Flashlight" ARIA Charts-ում հայտնվել է 2015 թվականի մայիսի 18-ին, սկզբում եղել է 15-րդ հորիզոնականում, իսկ 2015 թվականի հունիսի 8-ին՝ 2-րդ հորիզոնականում։


== Թողարկման պատմություն ==


== Ծանոթագրություններ ==


== Արտաքին հղումներ ==
"Flashlight" (տեսահոլովակ) ՅուԹյուբում
Երգի բառերը MetroLyrics կայքում Archived 2015-08-13 at the Wayback Machine.
Վնասակար օրգանիզմ

Վնասակար օրգանիզմ — օրգանիզմ, որը վնասում է մարդուն կամ նրա շահերին (հիմնականում գյուղատնտեսությունում)։
Բնական էկոհամակարգերում վնասակար օրգանիզմ բնորոշում գոյություն չունի, քանի որ յուրաքանչյուր օրգանիզմ բնական հավասարակշռության գործում ունի իր նշանակությունը, և այս տերմինը կիրառելի է միայն մարդու կողմից վերափոխված համակարգերում՝ ագրոէկոհամակրգերում, որտեղ մարդն է բուծում իրեն անհրաժեշտ օրգանիզմները։ Մարդու կամքից անկախ ցանկացած օրգանիզմի առկայությունը ագրոէկոհամակարգերում անցանկալի է։
Ագրոէկոհամակարգերում վնասակար օրգանիզմների դեմ պայքարի միջոցառումների բացակայության դեպքում վերջիններս զգալի և հաճախ անշրջելի վնաս են պատճառում, քանի որ այստեղ մարդու կողմից բուծվող օրգանիզմը, որը սնունդ է հանդիսանում վնասակար օրգանիզմների համար, բավականին շատ է, խիտ, և չկա վնասակար օրգանիզմի բազմացումն ու տարածումը խոչընդոտող որևէ գործոն։
Վնասակար օրգանիզմ (բույսերի պաշտպանությունում) — ըստ Կարանտինի եւ բույսերի պաշտպանության մասին Միջազգային կոնվենցիայի, դա կենդանիների կամ հիվանդածին մանրէների ցանկացած տեսակի, ցեղի կամ բույսերի կենսատիպ է, որը կարող է վնասել բույսերին կամ դրանց արտադրանքին (անգլ.: Pest organism). Վնասակար օրգանիզմների դեմ իրականացվում են կարանտին կամ պայքարի միջոցառումներ։
Բույսերի պաշտպանությունում վնասակար օրգանիզմները սովորաբար բաժանվում են բույսերի վնասատուների  (ողնաշարավորներ և անողնաշարավորներ), հիվանդությունների հարուցիչների և  մոլախոտերի։
Գյուղատնտեսությանը ամենից շատ վնասում են մոլախոտերը, այնուհետև միջատները, տզերը և միկրոօրգանիզմները (սնկեր, բակտերիաներ, վիրուսներ)։
Վնասակար օրգանիզմների դեմ պայքարում են ֆիզիկական, քիմիական, կենսաբանական և այլ եղանակներով։


== Ծանոթագրություններ ==
(7414) Բոշ

(7414) Բոշ (անգլ.՝ Bosch), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 13-ին Լուց Շմադելի և Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,174802 ա. մ., առավելագույնը մոտենում է 2,4885 ա. մ. հեռավորության վրա և հեռանում 3,8611 ա. մ.։ Արեգակի շուրջ մեկ ամբողջական պտույտ է կատարում 2066,2 երկրային օրվա ընթացքում, իր ուղեծրով շարժվելով միջինում 0,174233 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7414) Բոշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անապատում պարողը

Անապատում պարողը (անգլ.՝ Desert Dancer), ռեժիսոր Ռիչարդ Ռեյմոնդի կենսագրական ֆիլմը։ Ֆիլմն իրական իրադարձությունների մասին է, որոնք տեղի են ունեցել երիտասարդ իրանցի պարող Աֆշինի հետ, որը, չնայած պարերով զբաղվելու պետական արգելքին, չի թողնում իր սիրելի գործը։


== Սյուժե ==
«Անապատում պարողը» ֆիլմի իրադարձությունները տեղի են ունենում Իրանում, որտեղ պարն օրենքից դուրս է։ Ֆիլմը պատմում է Աֆշին Ղաֆարիանի պատմությունը, որը վտանգում է իր կյանքը` հանուն պարող դառնալու իր երազանքի։ Օգտագործելով YouTubeը որպես ուսուցման միջոց` Աֆշինն իր ընկերների հետ համալսարանում ընդհատակյա պարի խումբ է ստեղծում, որպեսզի թաքնվի շարիաթի պահակազորից։ Վերադառնալով` Աֆշինն ու իր ընկերները միանում են Թեհրանի փողոցներում ազատության համար միլիոնավոր պայքարողներին։ Աֆշինին ձերբակալում են և տանում անապատ` պատժի ենթարկելու համար։ Գլխավոր հերոսին հաջողվում է փրկվել, որից հետո նա ստիպված է փախչել Ֆրանսիա։ Փարիզում նրան քաղաքական ապաստարան է տրամադրվում, ինչպես նաև` նրան անվճար ընդունում են պարային հայտնի դպրոցներից մեկը։


== Դերերում ==
Ռիս Ռիչի` Աֆշին Ղաֆարիան
Ֆրիդա Պինտո` Էլայա
Թոմ Քալեն` Արդի
Նազանին Բոնիադի` Պարիսա Ղաֆարիան
Մարամա Կորլետ` Մոնա
Սայմոն Կասսիանիդիս` Սաթար
Մեհրան` Բաշմադ Աբեդի Ամին
Նիիտ` Մոհան Նասեր
Մաքրամ` Հուրի Մեհդի
Դավուդ Գադամի` Բասիջի առաջնորդ
Տոլգա` Սաֆեր Ստեֆանո


== Նկարահանող խումբ ==
Ռեժիսոր` Ռիչարդ Ռեյմոնդ
Սցենարի հեղինակ` Ջոն Քրոքեր
Պրոդյուսերներ` Պիպպա Քրոսս, Ֆաբիոլա Բերակասա, Լուիս Աստորկիա, Իսաբելա Միկո
Խորեոգրաֆ` Աքրամ Խան
Կոմպոզիտոր` Բենջամին Ուոլլֆիսչ
Օպերատոր` Կարլոս Կատալան
Բեմադրող նկարիչ` Շահրամ Քարիմի
Խմբագիրներ` Քրիս Ջիլ, Սելիա Հեյնինգ


== Պրեմիերա ==
Գերմանիայում ֆիլմի պրեմիերան կայացել է 2014 թվականի հուլիսի 3-ին։ 2014 թվականի հուլիսին «Անապատում պարողը» ֆիլմը բացել է Իտալիայում անցկացվող ամենամյա Ischia Global Film and Music Fest կինոյի և երաժշտության փառատոնը։ Ֆիլմի պրեմիերան Հոնկոնգում կայացել է 2014 թվականի օգոստոսի 28-ին, ԱՄՆ-ում` 2015 թվականի ապրիլի 10-ին։


== Հետաքրքիր փաստեր ==
Նկարահանումների հիմնական մասն անց է կացվել Մարոկկոյում, քաղաքային տեսարանների մեծ մասը Թեհրանի փոխարեն նկարահանվել են Կասաբլանկայում։
«Անապատում պարողը» համաշխարհային ճանաչում ունեցող խորեոգրաֆ Ակրամ Խանի կինոդեբյուտն է։
Ֆիլմում նկարահանված Նազանին Բոնիադին ԱՄՆ միջազգային ամնիստիայի պաշտոնական ներկայացուցիչն է։
Անապատում տեղի ունեցող գործողությունների նկարահանումներն արվել են Հյուսիսային Սահարայում։


== Ծանոթագրություններ ==


== Արտաքին հղումներ ==
«Desert Dancer» at Publikart.net
«Desert Dancer»(անգլ.) ֆիլմը Internet Movie Database կայքում
Բոբովո (գյուղ, Վյազեմսկի շրջան)

Բոբովո (ռուս.՝ Бобово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 49 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենտ Ջոն Բապտիստ շրջան (Լուիզիանա)

Սենտ Ջոն Բապտիստ շրջան (անգլ.՝ Saint John the Baptist Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 901 կմ² է, բնակչությունը՝ 45.924 մարդ (2010 թ. տվյալներով)։ Շրջկենտրոնն է Էդգարդ բնակավայրը։ Կազմավորվել է 1807 թ.։
Օդոլո

Օդոլո  (իտալերեն՝ Odolo), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 1891 մարդ, խտությունը՝ 290,92 մարդ/կմ²։ Զբաղեցնում է 6,5 կմ² տարածք։ Փոստային ինդեքս՝ 25076։ Հեռախոսային կոդ՝ 0365։


== Ծանոթագրություններ ==
Մեզոնսել լա Ժուրդան

Մեզոնսել լա Ժուրդան (ֆր.՝ Maisoncelles-la-Jourdan), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 471 մարդ, բնակչության խտությունը` 34.79 մարդ/կմ²։ Բնակավայրը զբաղեցնում է 13.54 կմ² տարածք։
2016 թվականի հունվարից Վիր, Կուլոնս, Ռուլուր, Սեն Ժերմեն դը Տալվանդ լա Լանդ Վոմոն, Տրութմե լը Գրան, Տրութմե լը Պետի և Վոդրի համայնքների հետ միասին հանդիսանում է Վիր Նորմանդի համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 302 աշխատունակ (15-64 տարեկան)  բնակիչ, որոնցից ակտիվ էին 232-ը, իսկ ոչ ակտիվները` 70։ Ակտիվության ցուցանիշը կազմում է 76,8 %։ 232 աշխատունակ մարդկանցից աշխատել է 223 անձ (116 տղամարդ և 107 կին)։ Գործազուրկ են եղել 9 անձ (3 տղամարդ և 6 կին)։ 70 անաշխատունակներից 22-ը եղել են աշակերտներ կամ ուսանողներ, 33-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Give It to Me (երգ, Թիմբալենդ)

«Give It to Me», երգ, որը ձայնագրել է Թիմբալենդը Նելլի Ֆուրտադոյի և Ջասթին Թիմբերլեյքի մասնակցությամբ Թիմբալենդի երկրորդ՝  Shock Value (2007) սոլո ալբոմի համար։ Այն թողարկվել է որպես ալբոմի առաջին սինգլ 2007 թվականին։ Media Traffic-տվյալներով՝ այն տասնմեկերորդ սինգլն է 2007 թվականի ամենահաջողակ սինգլների ցանկում։ Երգը ներկայացվել է «Գրեմմիի» Լավագույն համատեղ վոկալային փոփ-կատարում անվանակարգում 2008 թվականին։


== Հիթ-շքերթներ և հավաստագրեր ==


== Թողարկման պատմություն ==


== Ծանոթագրություններ ==
Ոսկեփորիկ թութակ

Ոսկեփորիկ թութակ, թութակների ընտանիքի թռչուն։


== Արտաքին տեսք ==
Մարմնի երկարությունը մոտավորապես 20 սմ է, փետուրների գույնը՝ կանաչ։ Ճակատը երկնագույն և կապույտ եզրազարդումով է։ Դեմքի շրջանը դեղնավուն է։ Փորիկը և կուրծքը դեղնականաչ գույնի է։ Պոչի և փորիկի ներքևի հատվածը դեղին է, և կա վառ նարնջագույն հետք։ Թևի կորագիծը մանուշակագույն է, կտուցը՝ մոխրագույն։ Ծիածանաթաղանթը դարչնագույն է, թաթերը՝ մոխրագույն։ Էգն ավելի գունատ է, ճակատը՝ կապույտ։ Փորիկի վրայի հետքը փոքր է և քիչ արտահայտված։ Որոշ էգերի մոտ թևի ներքին հատվածում կա սպիտակ գիծ։ Արուների մոտ դա միշտ բացակայում է։


== Վտանգներ և պահպանում ==
Հանդիպում է շատ հազվադեպ։ 1990 թ-ի սկզբներին վայրի բնության մեջ հանդիպում էր մոտ 200 տեսակներ։ Ավստրալիայում պաշտպանվում է օրենքով։


== Բազմացում ==
Բույնը շինում է նոյեմբեր-դեկտեմբեր ամիսներին էվկալիպտի փչակներում։ Դնում է 4-6 ձու։ Ձվադրումը տևում է 21 օր, 38-օրական հասակում լքում են բույնը։


== Ապրելակերպ ==
Բնակվում են առափնյա զոնաներում, ցածր բուսականությամբ վայրերում, մարգագետիններում, ցածր ծառերով մարգագետիններում, հանդիպում է արևածաղկի դաշտերում։


== Աղբյուրներ ==
Ամեն ինչ թութակների մասին Archived 2016-03-07 at the Wayback Machine.


== Գրականություն ==
Винокуров А. А. Редкие птицы мира. — М.: Агропромиздат, 1987. — 207 с
Դատահոգեբանական փորձաքննություն

Դատահոգեբանական փորձաքննությունը (ԴՀՓ) փորձագիտական հետազոտության ինքնուրույն տեսակ է, որն իր զարգացման ընթացքում անցել է բարդ ճանապարհ՝ սկսած փորձարարական հոգեբանության տվյալները իրավաբանական գիտություն ներմուծելուց, հարմարեցնելուց մինչև ԴՀՓ տեսության ստեղծումը, որն իրականացվում է 1960-ականներից մինչ օրս։


== Ներածություն ==
Թե քրեական, թե քաղաքացիական գործերով ճշմարտությունը պարզելու համար դատական մարմիններին անհրաժեշտ են արժանահավատ, օբյեկտիվ տվյալներ, փաստեր, որոնք կարող են պարունակվել կասկածյալների, տուժողների, վկաների ցուցմունքներում, իրեղեն ապացույցներում, փորձագետների եզրակացություններում և այլն։ Սակայն սույն աշխատության մեջ մենք կանդրադառնանք միայն քրեական գործերով վարույթներում նշանակվող, տարվող ԴՀՓ առանձնահատկություններին և կիրառմանը։ ԴՀՓ նշանակվում է այն դեպքերում, երբ փորձաքննության ուղարկվող մարդկանց հոգեկան առողջությունը կասկած չի առաջացնում քննչական մարմինների մոտ կամ էլ հաստատված է դատահոգեբուժական փորձաքննության (ԴՀԲՓ) եզրակացությամբ, որից էլ պարզ է դառնում, որ ԴՀՓ-ն տրամաբանորեն հաջորդում է ԴՀԲՓ-ին, կամ էլ որոշ դեպքերում անց է կացվում վերջինիս զուգահեռ։ Այս առումով պետք է նշել նաև ևս մի կարևոր փաստ, այն որ ԴՀՓ դեպքում որպես էքսպերտ հանդես է գալիս հոգեբանը, չնայած այն բանի որ դրանում կարող է մասնակցություն ունենալ նաև հոգեբույժ։
ԴՀՓ-ն թույլ է տալիս ստանալ տվյալներ որոնք թույլ են տալիս ճիշտ, համարժեք հասկանալ և գնահատել մարդկանց հոգեկան հատկությունների, նրանց հոգեկան գործունեության առանձնահատկությունները։ Այն դեպքերում, երբ տուժողների, վկաների, մեղադրյալների ցուցմունքները կասկած են հարուցում ճշգրտության առումով, ապա փորձագետ հոգեբանների եզրակացությունները խիստ կարևորվում են։
ԴՀՓ նշանակվում է քննիչի կամ դատարանի որոշմամբ։
Փորձագետ որպես ընտրվում են այն անձինք, ովքեր հանդիսանում են մասնագետ հոգեբաններ, ունեն որոշակի համապատասխան պրակտիկ և տեսական փորձ։
ԴՀՓ իրավասությունների շրջանակը բավականին լայն է, սակայն ստորև ներկայացնենք դրանց մի մասը միայն.

Ծնողավարման կարողությունների գնահատման համար,
Հոգեբանական բռնության/վնասի ստուգման համար,
Կասկածյալների, մեղադրյալների, վկաների և տուժողների համապատասխան ընդունակությունը ստուգելու համար,
Սեռական հանցագործությունների գծով հոգեպես առողջ տուժողների ընդունակությունը՝ ճիշտ ընկալելու իրենց հետ կատարված գործողությունների բնույթն ու նշանակությունը,
Հակաօրինական գործողություններ կատարելու պահին կասկածյալի/մեղադրյալի մոտ աֆեկտի կամ այլ հուզական վիճակների առկայությունը-բացակայությունը, և այլն։


== Գրականություն ==
Արզումանյան Ս., Գրին Է. Իրավաբանական հոգեբանություն, Երևան, Զանգակ-97, 2004։
Сафуанов Ф.С. Судебно-психологическая экспертиза в уголовном процессе։ Научно-практическое пособие. — М.։ Гардарика, Смысл, 1998.
Դատահոգեբանական ծառայություններ Archived 2014-08-31 at the Wayback Machine.


== Ծանոթագրություններ ==
Ջոնաթան Ռոտեմ

Ջոնաթան Ռեուվեն Ռոտեմ (սեպտեմբերի 1, 1975(1975-09-01), ՀԱՀ),), ամերիկացի երաժշտական պրոդյուսեր, երգիչ, ռեփեր, R'n'B կատարող։


== Կենսագրություն ==


=== Մանկություն ===
Ջոնաթան Ռեուվեն Ռոտեմը ծնվել է Հարավային Աֆրիկայում, ունի ֆինլանդական և իսրայելական արմատներ։ Մեծացել է Սան Ֆրանցիսկոյում, հեղինակավոր Տորոնտո քաղաքում։
Իր օրագրում նա գրել է. «Ես սովորեցի նվագել դաշնամուր։ Նա սովորել է Բոստենի երաժշտական քոլեջում»։ Այնտեղ նա ավարտել է «Ջազային խումբը»։
Այժմ Ռետեմն ապրում է Բևերլի-Հիլզում (Կալիֆորնիա)։


== Սկվառակագրություն ==


=== Երգիչ և Պրոդյուսեր Ջոնաթան Ռետեմը ===


== Արտաքին հղումներ ==
Ջոնաթան Ռոտեմի պաշտոնական կայք
The DJBooth: Jonathan 'JR' Rotem Interview Archived 2010-07-15 at the Wayback Machine. (Mar '07)
SOHH June 2007 Feature Archived 2007-09-30 at the Wayback Machine.
Interview, HitQuarters Apr 2010


== Ծանոթագրություններ ==
Կոնչերվիանո

Կոնչերվիանո (իտալերեն՝ Concerviano), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակությունը կազմում է 343 մարդ (2008 թվականին), խտություննը կազմում է 16 մարդ/կմ²։ Տարածքը կազմում է 21 կմ²։ Փոստային ինդեքս՝ 2020։ Հեռախոսսյին կոդ՝ 0765։
Կոմունայի հովանավորն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։


== Ժողովրդագրություն ==


== Համայնքի վարչակազմ ==
Հեռախոս։ 0765 714020
Էլ-փոստ։ неизвестно


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սալարա

Սալարա (իտալերեն՝ Salara), քաղաք Իտալիայում։ Գտնվում է Վենետո մարզում՝ Ռովիգո գավառում։ Բնակչությունը կազմում է 1196 մարդ, խտությունը՝ 84 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 45030, հեռախոսային կոդ՝ 0425։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
հեռախոս՝ 0425 705116
Էլեկտրոնային փոստ՝ comune@salara.info
Պաշտոնական կայք՝ http://www.salara.info/ Archived 2013-06-14 at the Wayback Machine.


== Արտաքին հղումներ ==
http://www.salara.info/ Archived 2013-06-14 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բեխի գետակ

Բեխի գետակ, գետակ Արաքսի ավազանում, Ողջի գետի աջակողմյան փոքրիկ վտակներից մեկը։ Սկիզբ է առնում Խուստուփ լեռան լանջերից և մայր գետին է միանում այժմյա Կապան քաղաքի տարածքում, նախկին Բեխ գյուղի (այժմ՝ բանվորական ավան, Կապան քաղաքում) մոտ։


== Ծանոթագրություններ ==
Պոլսկի Իզվոր

Պոլսկի Իզվոր (բուլղար․՝ Полски извор), գյուղ Բուլղարիայի Բուրգասի մարզում։ Վարչականորեն մտնում է Կամենոյի համայնքի կազմի մեջ։ Համայնքի կենտրոն Կամենո քաղաքից գտնվում է 13 կմ դեպի հարավ։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 436 մարդ։


== Բնակչություն ==


== Տես նաև ==
Բուլղարիայի համայնքներ
Կամենոյի համայնք


== Ծանոթագրություններ ==
Նովինկի (այլ կիրառումներ)

Նովինկի, կարող է վերաբերել՝

Նովինկի - գյուղ Ռուսաստանի Նիժնի Նովգորոդի մարզի Արզամասկի շրջանի կազմում։
Նովինկի - գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։
Նովինկի - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Նովինկի - գյուղ Ռուսաստանի Նովգորոդի մարզի Ստարոռուսկի շրջանի կազմում։
Ռինի լա Նոնեզ

Ռինի լա Նոնեզ (ֆր.՝ Rigny-la-Nonneuse), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 140 մարդ, բնակչության խտությունը` 7.70 մարդ/կմ²։ Բնակավայրը զբաղեցնում է 18.19 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հարավ-արևելք, Շալոն ան Շամպայն քաղաքից` 80 կմ հարավ-արևմուտք, Տրուա քաղաքից` 33 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 104 աշխատունակ (15-64 տարեկան)  բնակիչ, որոնցից ակտիվ էին 78-ը, իսկ ոչ ակտիվները` 26։ Ակտիվության ցուցանիշը կազմում է 75,0 %։ 78 աշխատունակ մարդկանցից աշխատել է 70 անձ (35 տղամարդ և 35 կին)։ Գործազուրկ են եղել 8 անձ (3 տղամարդ և 5 կին)։ 26 անաշխատունակներից 7-ը եղել են աշակերտներ կամ ուսանողներ, 14-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վեդո

Վեդո (հանգըլ՝ 외도, հանջա՝ 外島), կղզի Դեղին ծովում։ Պատկանում է Հարավային Կորեային։ Կղզին կազմում է Հարավային Գյոնգսանգ նահանգի Կոջե քաղաքի մի մասը։
Հայտնի է «Hallyeo Haesang National Park» ազգային պարկի ծովեզրյա բուսաբանական այգիներով, որոնք կառուցվել են Լի Ջանգ Հոյի և իր կնոջ կողմից, ովքեր 1969 թվականին բնակություն են հաստատել կղզում։


== Պատմություն ==
Նախկինում կղզին վատ բնակեցված քարքարոտ տարածք էր։ Մեկուսացված լինելու պատճառով չկար էլեկտրաէներգիա և հեռախոսային կապ։ Կար ընդամենը 8 տուն։
1969 թվականին Լի Չան Հոն և նրա կինը սկսեցին կառուցել այգին։ Սկզբում նրանք աճեցրին մանդարին, սակայն դա նրանց չհաջողվեց, և նրանց սկսեցին կառուցել բուսաբանական այգի։


== Բուսաբանական ակտիվներ ==
Կղզին ավելի քան 3000 տեսակ բույսերի (ներառյալ մերձարևադարձային բույսերի) տուն է․ այդ տեսակներից են կակտուսը, արմավենին, էվկալիպտը, ձիաձետը, ագավան։ Այգին այնքան գեղեցիկ է, որ Կորեայում այն դրախտ են անվանում։ Այգու միջով են անցնում մեծ թվով զբոսաշրջային էքսկուրիաների երթուղիները։


== Ծանոթագրություններ ==


== Արտաքին հղումներ ==
Oedo tourism(չաշխատող հղում)
Oedo featured on JustEnoughKorean.com Archived 2010-02-27 at the Wayback Machine.
Նովայա Ուրալկա

Նովայա Ուրալկա (ռուս.՝ Новая Уралка, բաշկիրերեն՝ Яңы Урал), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 219 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոգդան Հովհաննիսյան

Բոգդան Գևորգի Հովհաննիսյան (փետրվարի 4, 1950(1950-02-04), Ձաղիձոր), հայ քանդակագործ, գեղանկարիչ։


== Կենսագրություն ==
1967 թվականին ավարտել է Կիրովականի Գաբրիել Սունդուկյանի անվան թիվ 8 միջնակարգ և Ստեփան Աղաջանյանի անվան նկարչական դպրոցները։
1974 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանի քանդակի բաժինը։ Ուսումնարանն ավարտելուց հետո դասավանդել է Կիրովականի թիվ 13 դպրոցում։
1988 – 1991 թվականներին աշխատել է Հայաստանի գեղագիտության ազգային կենտրոնի Կիրովականի մասնաճյուղում՝ որպես տնօրեն։
1967 -1968 թվականներին երգել է Ջեյմս Գյոզալյանի քառաձայն երգչախմբում, իսկ 1971-1973 թվականներին` Երևանի պետական համալսարանի Հովհաննես Չեքիջյանի երգչախմբում, ապա` Կիրովականի երգի-պարի պետական համույթում։
1985 թվականին ստեղծել է Լոռու շրջանում առաջին ազգագրական երգերի «Խորոտիկ» և 1989 թվականին՝ «Տաշիրք» համույթները։ Ազգագրական երգչախումբ է ստեղծել նաև Վանաձորի բժշկական ուսումնարանում։
2012 թվականից հանդիսանում է Հայաստանի նկարիչների միության անդամ։


== Ստեղծագործական գործունեություն ==
Բոգդան Հովհաննիսյանը զբաղվում է գեղանկարչությամբ, գրաֆիկայով, քանդակով և խաչքարագործությամբ։ Մասնակցել է բազմաթիվ ցուցահանդեսների։ Հովհաննիսյանի հեղինակած խաչքարերը տեղադրվել են Հայաստանում, Ռուսաստանում, Բուլղարիայում, Անգլիայում։ Պահպանված լուսանկարների օգնությամբ Բոգդան Հովհաննիսյանը սկսել է վերականգնել ադրբեջանցիների կողմից կործանված Ջուղայի խաչքարերից։
Հովհաննիսյանը զբաղվում է նաև բանահավաքչությամբ, գրառել և հանրապետական փառատոներին ու զանազան միջոցառումներին անձամբ հնչեցրել է մի շարք ժողովրդական երգեր՝ արժանանալով երգարվեստի մեծ երախտավոր Հայրիկ Մուրադյանի դրվատանքի խոսքերին։ Ղեկավարում է Վանաձորի պետական մանկավարժական ինստիտուտի ազգագրական երգչախումբը։


== Ծանոթագրություններ ==


== Արտաքին հղումներ ==
Խաչքարագործ Բոգդան Հովհաննիսյան
«Հայը խաչքարագործությամբ զբաղվել է, զբաղվում է և պետք է զբաղվի»
Սանտա Մարիա

Սանտա Մարիա կղզի (պորտ.՝ Santa Maria ['sɐ̃tɐ mɐ'ɾiɐ]), մտնում է Ատլանտյան օվկիանոսում գտնվող Ազորյան կղզեխմբի արևելյան խմբի մեջ, պատկանում է Պորտուգալիային։ Կղզին անվանում են նաև «Դեղին կղզի»։

Կղզու մակերեսը կազմում է 97,18 կմ²։ Սանտա Մարիայում է գտնվում Վիլա դու-Պորտույի՝ կղզեխմբի ամենահին բնակավայրի քաղաքապետարանը։


== Գտնվելու վայր ==
Սանտա Մարիան կղզիներից ամենահարավայինն է։ Նա գտնվում է Սան Միգել կղզուց 82 կմ հարավ։ Քրիստափոր Կոլումբոսը Ամերիակայից վերադառնալիս այստեղ կատարել է Սուրբ Հոգուն նվիրված երախտապարտության պատարագ՝ Հրեշտակների Աստվածածնի մատուռում։


== Պատմություն ==
Ելնելով երկրաբանական տվյալներից՝ կղզու տարիքը կազմում է 4,8 միլիոն տարի։ Այս կղզին կղզեխմբում ամենաառաջինն է հայտնաբերվել։ Կղզին հայտնաբերել է Դիեգու Սիլվեշը 1427 թվականին Մադեյրա կղզի նավարկելու ժամանակ։ Առաջին բնակիչը եղել է Գոնսալու Վելյուն, որը այստեղ հիմնավորվել է ընտանիքով և ընտանեկան կենդանիների հոտով։


== Տրանսպորտ ==
Կղզում գտնվում է միջազգային օդանավակայանը։ Կղզին կապված է Սան Միգել կղզու հետ լաստանավային հաղորդակցությամբ։


== Տեսարժան վայրեր ==
Սուրբ Հոգու եկեղեցի (Igreja de Santo Espírito),
Նոսսա-Սենիորա դուշ-Անժուշի մատուռ (Ermida de Nossa Senhora dos Anjos),
Մի քանի հողմաղացներ և ջրաղացներԿղզում պահպանվել է 15-րդ դարի տուն, որը պատկանել է կապիտան Դոնատարիոին։ Ամեն տարի կղզում անցկացվում են ավտոմրցարշավներ։


== Ծանոթագրություններ ==


== Արտաքին հղումներ ==
The Azores Islands, Site with abundant information about Santa Maria Island
Լիզզոյի սկավառակագրություն

Ամերիկացի երգչուհի և ռեփեր Լիզզոն թողարկել է 3 ստուդիական ալբոմ, 2 միքսթեյփ, 2 մինի ալբոմ, 23 սինգլ և 1 գովազդային սինգլ։ Մինչև Atlantic Records-ի հետ պայմանագիր կնքելը, նա թողարկել է 2 ստուդիական ալբոմ՝ «Lizzobangers»՝ 2013 թվականին և «Big Grrrl Small World»՝ 2015 թվականին։ 2014 թվականին Time-ն անվանել է նրան այն 14 երաժիշտներից, ում արժե նայել։ Նրա առաջին մինի ալբոմը՝ «Coconut Oil»-ը, թողարկվել է 2016 թվականին։
Մանկուց տառապելուց մարմնի հետ խնդիրների պատճառով, Լիզզոն դարձել է բոդի պոզիտիվի և մարմնի ընդունման «փաստաբանը», և, 2019 թվականին նա մեծ հաջողության է հասել իր երրոդր ստուդիական ալբոմի՝ «Cuz I Love You»-ի շնորհիվ։ Նրա «Truth Hurts» երգը լայն տարածվել է համացանցով և զբաղեցրել Billboard Hot 100 հիթ-շքերթի առաջին հորիզոնականը թողարկվելուց 2 տարի անց։ Երգը գլխավորել է հիթ-շքերթը 7 շաբաթ շարունակ և 5 անգամ պլատինե է հավաստագրվել Ձայնագրող ընկերությունների ամերիկյան ասոցիացիայի կողմից։


== Ալբոմներ ==


=== Ստուդիական ալբոմներ ===


=== Mixtapes ===


== Մինի ալբոմներ ==


== Սինգլներ ==


=== Որպես գլխավոր արտիստ ===


=== Արտիստի մասնակցություն այլ երգերի ===


=== Գովազդային սինգլներ ===


== Հիթ-շքերթներում ընդգրկված այլ երգեր ==


== Տեսահոլովակներ ==


== Որպես հյուր ==


== Նշումներ ==


== Ծանոթագրություններ ==
Պուստոշկա (գյուղ, Գատչինսկի շրջան)

Անվան այլ կիրառումների համար տե՛ս՝ ՊուստոշկաՊուստոշկա (ռուս.՝ Пустошка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 89 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորգոլիոնե

Գորգոլիոնե (իտալերեն՝ Gorgoglione), կոմունա Իտալիայում, Բազիլիկատա մարզում՝ Մատերա գավառում։
Բնակչությունը կազմում է 1087 մարդ (2008 թվական), բնակչության խտությունը կազմում է 35 մարդ/կմ²։ Զբաղեցնում է 34 կմ² տարածք։ Փոստային ինդեքսն է՝ 75010։ Հեռախոսային կոդը՝ 0835։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0835 560078
Պաշտոնական կայք՝ http://www.comune.gorgoglione.mt.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վիել Մեզոն

Վիել Մեզոն (ֆր.՝ Viels-Maisons), համայնք Ֆրանսիայի Պիկարդիա մարզի Էնա գավառում։ Մտնում է Էսսոմ սյուր Մարն կանտոնի կազմի մեջ։ Հանդիսանում է Շատո Տիերի շրջանի կոմունա։
Համայնքի INSEE կոդ՝ 02798։


== Բնակչություն ==
Համայնքի բնակչությունը 2010 թվականին կազմում էր 1052 մարդ։


== Տնտեսություն ==
2010 թվականի տվյալներով՝ աշխատունակ տարիքի 667 մարդկանցից (15-64 տարեկան) 515-ը տնտեսապես ակտիվ էին, 152-ը՝ ոչ ակտիվ (ակտիվության ցուցանիշը՝ 77,2 %, 1999 թվականին եղել է 72,5 %)։ 515 աշխատունակ բնակիչներից 467-ը աշխատում էին (263 տղամարդ և 204 կին), անաշխատանք էին 48-ը (23 տղամարդ և 25 կին)։ 152 անգործունակ մարդկանցից 42-ը աշակերտներ կամ ուսանողներ էին, 49-ը՝ թոշակառու, 61-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Վիել Մեզոն (ֆր.)
Ճեղքայնություն

Ճեղքայնություն, իմպուլսային տեխնիկայում՝ իմպուլսների հաջորդման պարբերության և առանձին իմպուլսի տևողության հարաբերությունը։ Ռադիո լոկացիայում և օպտիկական լոկացիայում բնութագրում է չափման ճշգրտությունը և զգայնությունը, որքան փոքր է ճեղքայնությունը, այնքան մեծ է լոկատորի գործողության շառավիղը և ծախսվող միջին հզորությունը, սակայն փոքր է ճշգրտությունը։ Ռեկորդային է օպտիկական լոկացիայի ճշգրտությունը, քանի որ ստացվող լազերային իմպուլսների տևողությունը հասնում է 10-12 վրկ-ի։ Կապի իմպուլսային համակարգերում ճեղքայնությունը բնութագրում է ժամանակային խտացմամբ կապի բազմականալ համակարգի հնարավոր կանալների թիվը։
Սավինցի (գյուղ, Յարմոլինի շրջան)

Անվան այլ կիրառումների համար տե՛ս՝ ՍավինցիՍավինցի (ուկրաիներեն՝ Савинці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Սավինցի գյուղում բնակվում էր 813 մարդ։ Բնակավայրը զբաղեցնում է 3,74 կմ² տարածք։ Բնակչության խտությունը կազմում էր 217,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մելիտոն Բալանչիվաձե

Մելիտոն Անտոնի Բալանչիվաձե (վրաց.՝ მელიტონ ანტონის ძე ბალანჩივაძე, 24 դեկտեմբերի, 1862, Բանոջա - 21 նոյեմբերի, 1937, Քութայիս), վրացի կոմպոզիտոր։ Հայտնի բալետմեյստեր Ջորջ Բալանչինի ու կոմպոզիտոր Անդրեյ Բալանչիվաձեի հայրը։


== Կենսագրություն ==
Մելիտոն Բալանչիվաձեն ծնվել է 1862 թվականի դեկտեմբերի 24-ին (նոր տոմարով՝ 1863 թվականի հունվարի 5-ին) Բանոջա գյուղում։ Սովորել է Քութայիսի հոգևոր ուսումնարանում, երգել է եկեղեցական երգչախմբում։ 1880 թվականին ընդունվել է Թիֆլիսի օպերային թատրոնի երգչախումբ։ 1889 թվականից սովորել է Սանկտ Պետերբուրգի կոնսերվատորիայում։
1895-1917 թվականներին Ռուսաստանի քաղաքներում կազմակերպել է վրացական երաժշտության երգչախմբեր։
1918 թվականին Քութայիսում հիմնադրել է երաժշտական դպրոց։ 1921-1924 թվականներին եղել է Վրացական ԽՍՀ Լուսավորության ազգային կոմիտեի երաժշտական բաժնի վարիչ։
Ազգային օպերայի հիմնադիրներից ու վրացական առաջին օպերայի («Նենգ Դարեջանը» ըստ Ակակի Ծերեթելիի «Նենգ Թամարը» (1897) պոեմի) հեղինակը։
Մելիտոն Բալանչիվաձեն մահացել է 1937 թվականի նոյեմբերի 21-ին Քութայիսում։


== Ծանոթագրություններ ==


== Արտաքին հղումներ ==
Մելիտոն Անտոնի Բալանչիվաձե (ռուս.)
http://www.piterge.ru/figures/meliton_balanchivadze.htm Archived 2015-11-09 at the Wayback Machine.
Mercy (երգ, Շոն Մենդես)

Mercy, կանադացի երգիչ և եգերի հեղինակ Շոն Մենդեսի երգը։ Երգի համահեղինակ է նաև Ilsey Juber, Danny Parker և Teddy Geiger, իսկ երգը պրոդյուսերավորել է Jake Gosling-ը։ Երգը թողարկվել է 2016 թվականի օգոստոսի 18-ին Island Records լեյբլոց, որպես պրոմոսինգլ, իսկ ավելի ուշ 2016 թվականի հոկտեմբերի 18-ին թողարկվել է, որպես իր երկրորդ Illuminate ստուդիական ալբոմի երկրորդ երգ։


== Երաժշտական տեսահոլովակ ==
2016 թվականի սեպտեմբերի 21-ին սկսվեցին տեսահոլովակի նկարահանումները. ռեժիսորը Jay Martin-ն էր։


== Կենդանի կատարումներ ==
Մենդեսի այս երգն առաջին անգամ հնչեց 2016 թվականի սեպտեմբերի 22-ին, The Tonight Show Starring Jimmy Fallon շոուի ժամանակ, էլեկտական կիթառի, հարվածային գործիքների և դաշնամուրի նվագակցությամբ։ Ավելի ուշ, սեպտեմբերի 23-ին, երգը կատարվեց Today-ի ծրագրի շրջանակներում, սեպտեմբերի 28-ին՝ The Late Late Show with James Corden, հոկտեմբերի 23-ին՝ The X Factor UK, հոկտեմբերի 31-ին՝ The X Factor Australia:


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Նիդերլանդները Եվրատեսիլ երգի մրցույթում

Նիդերլանդները այն յոթ երկրներից է, որոնք մասնակցել էն առաջին Եվրատեսիլ երգի մրցույթին։


== Մասնակիցներ ==


== Հղումներ ==
Նիդերլանդների էջը Eurovision.tv կայքում
Բուենոպոլիս

Բուենոպոլիս (պորտ.՝ Buenópolis), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 10 687 մարդ՝ 2006 թվականի տվյալներով։ Գրավում է 1 610,959 կմ2 տարածք։ Բնակչության խտությունը կազմում է՝ 6,6 մարդ/կմ2։


== Պատմություն ==
Քաղաքը հիմնադրվել է 1938 թվականի դեկտեմբերի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 32.553.867,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.088,31 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,679 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադրձային է։
Չքնաղ (այլ կիրառումներ)

Չքնաղ եզրը կարող է վերաբերել՝

Չքնաղ (գյուղ), գյուղ Հայաստանի Արագածոտնի մարզում։
Չքնաղի լեռներ, լեռներ Հայաստանի Լոռու մարզում։
Չքնաղ (գետ), գետ Հայաստանի Լոռու մարզում, Ձորագետի աջ վտակը։
Աբրահամ (Երուսաղեմի հոգևոր առաջնորդ)

Անվան այլ կիրառումների համար տե՛ս՝ Աբրահամ (այլ կիրառումներ)Աբրահամ (ծն. թ. անհտ.— 669), Երուսաղեմի հայոց հոգևոր առաջնորդ, ապա՝ պատրիարք 638 թ.-ից։ Ամիրայապետ Օմարից ձեռք է բերել անկախ պատրիարքության հրովարտակ, որով Երուսաղեմի հայոց պատրիարքությունն անջատվել է հունականից, հայոց սեփականություն է ճանաչվել Ս. Հակոբի վանքն իր կալվածքներով և Բեթղեհեմի ծննդյան տաճարը։ Ասորիները, ղպտիները և հաբեշները ենթարկվել են նոր պատրիարքության իրավասությանը, հայերին տրվել է եկեղեցու զանգ հնչեցնելու իրավունք։


== Ծանոթագրություններ ==
Ալեյ (այլ կիրառումներ)

Ալեյ, կարող է վերաբերել՝

Ալեյ - գետ Ռուսաստանի Ալթայի երկրամասում, Օբի ձախ վտակը
Ալեյ - քաղաք Լիբանանում, որը մտնում է Լեռնային Լիբանանի մարզի կազմի մեջ
Ֆորեսթ (Ֆրանսիա)

Ֆրեն (ֆր.՝ Foreste), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 1 կանտոնի կազմի մեջ։ Համայնքի շրջանը՝ Սեն Կանտեն:
Համայնքի INSEE կոդը՝ 02327:


== Բնակչություն ==
2010 թվականի տվյալներով՝ համայնքի բնակչությունը կազմում է 184 մարդ։ 


== Տնտեսություն ==
2010 թվականին համայնքի 108 աշխատունակ (15-64 տարեկան) բնակիչներից 72-ը տնտեսապես ակտիվ էին, 36-ը՝ ոչ ակտիվ (ակտիվության ցուցանիշը կազմել է 66,7%, 1999 թվականին եղել է 68,0%)։ 72 տնտեսապես ակտիվ բնակիչներից աշխատում էին 60-ը (37 տղամարդ և 23 կին), գործազուրկ էին 12 մարդ (5 տղամարդ և 7 կին)։ 36 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 12-ը՝ թոշակառուներ, 16-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ֆորեսթ (ֆր.)
Պամիրյան լեզուներ

Պամիրյան լեզուներ, հնդեվրոպական լեզվաընտանիքի իրանական ճյուղին պատկանող ազգակից լեզուների խումբ։ Պամիրյան լեզուների մեջ են մտնում շուգնանա-ռուշանական լեզվախումբը, յազգուլամերենը, իշկաշիմերենը և վախաներենը։ Որոշ լեզվաբաններ պամիրյան լեզու են համարում նաև մունջաներենը։
Պամիրյան լեզուները, բացառությամբ յազգուլամերենի և մունջաներենի, տարածված են Տաջիկիստանում (Լեռնային Բադախշանի Ինքնավար Մարզ), Աֆղանստանի, Պակիստանի և Չինաստանի սահմանակից շրջաններում։ Ցազգուլամերենը տարածված է միայն Տաջիկիստանում, մունջաներենը՝ Աֆղանստանում և Պակիստանում։
1980-ական թթ. տվյալներով շուգնանառուշանական խմբի լեզուներով խոսում էր մոտ 40 հազար, վախաներենով՝ մոտ 20 հազար մարդ։ Բոլոր պամիրյան լեզուները անգիր են։ Տարբեր պամիրյան լեզուների կրողները միմյանց չեն հասկանում։ Պամիրյան լեզուներն ունեն յուրահատկություններ, որոնցով հակադրվում են իրանական ճյուղի մյուս լեզուներին։ Հ նչյունական առանձնահատկություններից են՝ միջատամնային θ, δ և ետնալեզվային շփական ẋ և ẏ (բացառությամբ իշկաշիմերենի և մունջաներենի) բաղաձայնների առկայությունը։ Ձևաբանական ընդհանրությունները հանդես են գալիս դերանվանական և բայական համակարգերում։ Ունեն բառապաշարային ընդհանրություններ։